Diari Oficial de la Generalitat Valenciana


Sumari del DOGV 2754, del 23-05-1996 (1996/838291)

RESOLUCIÓ de 22 de maig de 1996, del president executiu de l'Agència Valenciana del Turisme, per la qual s'aproven els programes d'actuació de l'Agència per a 1996 i es fan públics els programes de suport al sector turístic.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2754

Data del DOGV
:   23-05-1996

Secció del DOGV
:   ALTRES DISPOSICIONS

Número del document
:   1996/838291


Data del document
:   22-05-1996

Organisme emissor
:   Presidència de la Generalitat

Tipus de document
:   Resolució

RESOLUCIó de 22 de maig de 1996, del president executiu de l'Agència Valenciana del Turisme, per la qual s'aproven els programes d'actuació de l'Agència per a 1996 i es fan públics els programes de suport al sector turístic.   
D'acord amb el que disposa l'article 6.2, d) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, el comité de direcció d'aquesta, en la sessió de data 11 d'abril de 1996, va acordar proposar, al president executiu, l'aprovació dels programes d'actuació de l'Agència per a 1996.  
A la vista de la proposta formulada pel comité de direcció i en virtut del que disposa l'article 5.2 b) del citat Decret 45/1996, de 25 de març, resolc:  
Article 1  
Aprovar els programes d'actuació de l'Agència Valenciana del Turisme corresponents a l'exercici 1996, d'acord amb la proposta formulada pel Comitè de Direcció de l'Agència, en la sessió d'11 d'abril de 1996.  
Article 2  
Fer públics els programes d'actuació de l'Agència Valenciana del Turisme corresponents a l'exercici 1996, destinats al suport d'actuacions dutes a terme pel sector turístic.  
Article 3  
Els plans i els programes d'actuació de l'Agència, que comporten suport directe al sector turístic són els següents:  
A. Incentius a les empreses turístiques  
1. Pla d'incentius preferents:  
1.1. Programa d'implantació i millora de sistemes de seguretat.  
Iniciativa recolzada: millora efectiva dels mitjans i sistemes de seguretat en els establiments turístics.   
Quantia de l'ajuda: percentatge fix del 30% del cost incentivable, fins a un l'mit màxim de 57.633.210 de pessetes.  
Termini de presentació de sol·licituds: 30 de juny de 1996  
1.2 Programa de reducció i millor aprofitament de l'aigua i l'energia.  
Iniciativa recolzada: millora de l'aprofitament i optimització de l'ús de l'aigua i l'energia en els establiments turístics.  
Quantia de l'ajuda: percentatge fix del 30% del cost incentivable fins a un l'mit màxim de 03.654.944 de pessetes.  
Termini de presentació de sol·licituds: 30 de juny de 1996  
1.3 Adaptació a la normativa turística vigent  
Iniciativa recolzada: adaptació dels establiments hotelers al Decret 153/93, de 17 d'agost del Govern Valencià.  
Quantia de l'ajuda: percentatge fix del 25% del cost incentivable, fins a un l'mit màxim de 66.034.439 de pessetes.  
Termini de presentació de sol·licituds: 30 de juny de 1996  
2. Pla de creació de nous productes i millora de l'oferta turística  
2.1 Programa de qualificació i innovació dels establiments turístics  
Iniciativa recolzada: increment i millora dels nivells de qualitat i servei de les infraestructures dels establiments turístics de la Comunitat Valenciana.  
Quantia de l'ajuda: percentatge variable fins al màxim del 20% del cost incentivable, amb un l'mit màxim en la quantia de l'ajuda de 01.606.804 de pessetes.  
Termini de presentació de sol·licituds: 30 de juny de 1996  
2.2. Creació de nous productes  
Iniciativa recolzada: creació d'oferta turística d'allotjament i restauració en zones deficitàries d'aquestes, com també d'oferta turística complementària d'interés notori.  
Quantia de l'ajuda: percentatge variable fins al màxim del 20% del cost incentivable, amb un l'mit màxim en la quantia de l'ajuda de 52.849.218 de pessetes.  
Termini de presentació de sol·licituds: 30 de juny de 1996  
B. Incentius a les associacions turístiques  
Iniciativa recolzada: realització de projectes tant de creació com de modernització i innovació de diferents associacions professionals o empresarials directament vinculades amb el sector turístic.  
Quantia de l'ajuda: percentatge variable fins al màxim del 70% del cost incentivable, amb un límit màxim en la quantia de l'ajuda de 48.175.238 de pessetes.  
Termini de presentació de sol·licituds: 30 de juny de 1996  
C. Programa d'accions formatives a iniciativa del sector  
Iniciativa recolzada: la millora de la qualitat dels serveis turístics mitjançant la realització de cursos de reciclatge professional o de qualsevol altra activitat de formació.  
Quantia de l'ajuda: l'import màxim de l'ajuda serà el 100% del mòdul establert amb càrrec al Fons Social Europeu.  
Termini de presentació de sol·licituds: 30 de juny de 1996  
Article 4  
Les sol·licituds de les ajudes que comporten suport directe, ressenyades en l'article tercer anterior, es tramitaran en funció de l'existència en l'expedient de la documentació necessària per a la tramitació d'aquest i sempre que existisca disponibilitat pressupostària, i podran ser resoltes amb caràcter preferent en atenció a l'interés turístic singular del projecte en relació directa amb el compliment dels objectius de l'Agència.  
No es podrà accedir al règim de programes que preveu l'article anterior d'aquesta resolució sense estar al corrent de les obligacions fiscals i front a la Seguretat Social, en els termes que estableix l'ordre de la Conselleria d'Economia i Hisenda de 7 de gener de 1991 (DOGV núm. 1477 de 05.02.91).  
Les ajudes que contempla l'article anterior es concediran en el marc del que disposa el Decret 93/1996, de 21 de maig, del Govern Valencià, sobre concessió d'ajudes en matèria de turisme (DOGV núm. 2.753, de 22.05.96). Si la Generalitat Valenciana dictara durant 1996 alguna norma que establira modificacions o substituira el que disposen les disposicions esmentades, aquestes o les noves normes serien d'aplicació directa.  
Article 5  
U. Per a l'avaluació dels programes d'actuació de l'Agència Valenciana del Turisme, ressenyats en els apartats A i B de l'article tercer d'aquesta resolució, es constitueix una comissió d'avaluació amb la composició següent:  
- director de l'àrea de Producte, que actuarà com a president;  
- cap del Servei d'Ajudes i Diversificacions de l'Oferta Turística;  
- cap del Servei Econòmic;  
- cap del Servei Territorial de Turisme d'Alacant;  
- cap del Servei Territorial de Turisme de Castelló de la Plana;  
- cap del Servei Territorial de Turisme de València;  
- cap de l'Oficina d'Administració Turística de Benidorm;  
- un tècnic del Servei d'Ajudes i Diversificació de l'Oferta Turística, que actuarà com a secretari.  
Dos. Per a l'avaluació dels programes d'actuació de l'Agència Valenciana del Turisme, ressenyats en l'apartat C de l'article tercer d'aquesta resolució, es constitueix una comissió d'avaluació amb la composició següent:  
- director de l'àrea de Formació o, si s'escau, i en substitució d'aquest, el director de l'àrea d'Administració, que actuarà com a president;  
- director del Centre de Desenvolupament Turístic de Benidorm;  
- director del Centre de Desenvolupament Turístic d'Alacant;  
- cap del Servei Econòmic;  
- cap de Secció de Formació;  
- un tècnic de la Secció de Formació, que actuarà com a secretari.  
Tres. L'Agència Valenciana del Turisme, per ella, o a través de les persones o entitats que designe, podrà, en tot moment, efectuar totes les actuacions de comprovació o verificació de la inversió o realització de l'actuació, sense perjudici d'altres actuacions inspectores o de comprovació que pogueren desenvolupar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.  
Article 6  
U. Altres programes d'actuació de l'Agència, que comporten suport al sector turístic de diferent naturalesa als ressenyats en l'article anterior, són els següents:  
A. Programes de col·laboració en senyalització turística.  
1. Programa de senyalització turística en entorns urbans i periurbans.  
Iniciativa recolzada: la millora de la senyalització turística en els entorns urbans i periurbans de municipis turístics mitjançant la col·laboració amb els ajuntaments respectius.  
Quantia de l'ajuda: l'import màxim de col·laboració econòmica serà el 33% del cost de l'execució del projecte de senyalització fins a un màxim de 79.691.066 de pessetes.  
Termini de presentació de sol·licituds: 30 de juny de 1996  
2. Programa de senyalització estàtica singular  
Iniciativa recolzada: l'impuls de l'ús turístic de recursos culturals i mediambientals de destinacions turístiques singulars mitjançant la col·laboració amb els ajuntaments respectius.  
Quantia de l'ajuda: l'import màxim de col·laboració econòmica serà el 33% del cost de l'execució del projecte de senyalització fins a un màxim d'1.850.000 de pessetes.  
Termini de presentació de sol·licituds: 30 de juny de 1996  
B. Programes de col·laboració per a l'edició de publicacions, material gràfic i audiovisual.  
1. Programa de col·laboració amb entitats locals, amb les modalitats següents:  
1.1. Iniciativa recolzada: la dotació a les oficines d'informació turística municipals de materials informatius.  
Quantia de l'ajuda: l'import màxim de col·laboració econòmica serà el 50% del cost total d'edició fins a un límit màxim de 850.000 de pessetes.  
Termini de presentació de sol·licituds: 30 de juny de 1996  
1.2. Iniciativa recolzada: la producció de materials de comunicació de caràcter generalista per a la seua difusió a través de canals de promoció.  
Quantia de l'ajuda: l'import màxim de col·laboració econòmica serà el 33% del cost total d'edició amb un límit màxim de 500.000 pessetes i un límit mínim de 100.000 de pessetes.  
Termini de presentació de sol·licituds: 30 de juny de 1996  
2. Programa de Col·laboració amb empreses i Associacions:  
Iniciativa recolzada: l'edició de materials de comunicació per a promoció i comercialització de les ofertes d'empreses i associacions turístiques.  
Quantia de l'ajuda: l'import màxim de col·laboració econòmica serà el 33% del cost total d'edició amb un límit màxim de 500.000 pessetes i un límit mínim de 100.000 pessetes.  
Termini de presentació de sol·licituds: 30 de juny de 1996.  
C. Programa de suport a accions de difusió d'esdeveniments de caràcter turístic de la Comunitat Valenciana  
Iniciativa recolzada: l'impuls de la iniciativa en l'activitat promocional d'esdeveniments singulars de caràcter turístic, quan la dita singularitat constituïsca un vehicle a la promoció d'una destinació o producte turístic de la Comunitat Valenciana.  
Quantia de l'ajuda: l'import màxim de col·laboració econòmica serà el 50% de les despeses de difusió amb un límit màxim de 2.000.000 de pessetes.  
Termini de presentació de sol·licituds: 31 d'octubre de 1996  
D. Programa de beques  
Iniciativa recolzada: la realització de cursos especialitzats i de pràctiques professionals en matèria de turisme. La quantia, les característiques i el termini per a la presentació de sol·licituds per al programa de beques s'ajustarà al que estableix la seua convocatòria específica, d'acord amb la normativa aplicable en la matèria.  
Article 7  
Els programes d'actuació que inclouen ajudes directes per a l'exercici 1996, estan dotats pressupostàriament de la forma següent:  
Capítol IV 106.990 milers de pessetes  
Capítol VII 530.000 milers de pessetes   
La concessió d'ajudes està subjecta, en tot cas, a l'existència de consignació pressupostària adequada i suficient.  
Article 8  
En relació a la gestió dels pagaments anticipats que, amb caràcter excepcional i amb l'organització prèvia de les singularitat de cada cas, l'Agència, en l'execució dels programes d'actuació que comporten ajudes, subvencions i altres formes de finançament, puga tramitar, s'atendrà al que estableix l'article 47 bis del Text Refós de la Llei d'Hisenda Pública de la Generalitat Valenciana, segons redacció atorgada a aquest per l'article 23 de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana.  
Article 9  
La descripció detallada dels programes, com també l'especificació de les condicions d'accés, termini, lloc de presentació de sol·licituds, etc. estaran a disposició dels interessats en l'Agència Valenciana del Turisme, avinguda d'Aragó, 30 de València; en els serveis territorials de Turisme d'Alacant (c/ Churruca, 30), Castelló de la Plana (pl. Maria Agustina, 5), València (pl. Alfons el Magnànim, 15) i en l'Oficina d'Administració Turística de Benidorm (c/ Joan Fuster Zaragoza, 2, Edif. Aquarium, 1r).  
València, 22 de maig de 1996.- El president executiu de l'Agència Valenciana del Turisme: Roc Gregori i Aznar.